פרנטישק ז'נישק

פרנטישק ז'נישק (בצ'כית: František Ženíšek; 25 במאי 1849 – 15 בנובמבר 1916) היה צייר צ'כי. הוא היה חלק מקבוצה גדולה של אמנים לאומניים.František Xaver Jiřík, František Ženíšek, Jednota Umělců Výtvarných, 1906Naděžda Blažíčková-Horová, František Ženíšek (1849 - 1916), Národní galerie, 2005 

 ביוגרפיה 
הוא נולד בפראג למשפחה של סוחרים והפגין זיקה לאמנות בגיל צעיר. בחוסר רצון אביו הסכים לאפשר לו לעסוק בתחומי העניין שלו ואפשר לו לקחת שיעורים מקארל יאוורק בזמן שהיה עדיין בבית הספר.Brief biography @ Filmová Databáze. מ-1863 עד 1865, הוא למד באקדמיה לאמנויות יפות, אצל אדוארד פון אנגרת'. לאחר שהות קצרה בווינה, כשסייע לאנגרת׳ בעבודה באופרה הממלכתית, הוא חזר לאקדמיה בפראג, ועבד עם יאן סוורטס וצייר ההיסטוריה יוז'ף מתיאש טרנקוואלד.Informační systém abART: Ženíšek František @ AbArt

ב-1875 הוא קיבל את העבודה הגדולה הראשונה שלו - ציורי קיר בבית העירייה בקורטראי, בלגיה. ב-1878, תוך כדי טיול לימודי לפריז, הוא רכש חבר חשוב ותומך - יוז'ף סבסטיאן דאובק, פטרון ידוע של האמנויות, שהעסיק אותו לקשט את ביתו בליטה.

זמן קצר לאחר שחזר מפריז, הוא ומיקולש אלס זכו בתחרות לקישוט המבואה של התיאטרון הלאומי בעיצובים היסטוריים ואלגוריים. ז'נישק המשיך לעטר את תקרת האודיטוריום ותכנן את המסך, אבל המסך נהרס בשריפה ב-1881. הוא גם צייר חלונות בכנסייה בקרלין וכן למעלה מ-80 דיוקנאות.Brief biography @ ArtMuseum.cz

מ-1885 עד 1896, הוא היה פרופסור באקדמיה לאמנויות, אדריכלות ועיצוב, שם עוזרו היה יאקוב שיקנדר. לאחר מכן, מ-1896 עד 1915, הוא היה פרופסור באקדמיה לאמנויות יפות, שם תלמידיו כללו את ירוסלב שפילר ויאן פרייזלר. בשנת 1898, הוא היה אחד ממייסדי "איגוד האמנים", במאמץ לחזק את נקודת המבט הלאומנית הצ'כית באמנויות.

ז'נישק מת ב-15 בנובמבר 1916 בפראג.

בנו, פרנטישק (1877–1935) היה גם צייר בעל ערך מסוים.František Ženíšek the younger @ ArtNet.

 גלריה 

 קישורים חיצוניים 

 הערות שוליים 

קטגוריה:ציירים צ'כים
קטגוריה:ילידי 1849
קטגוריה:נפטרים ב-1916